paragraph_text: Donjon u Hedinghamu (Engleska), XII. stoljeće. Tlocrt i presjek pokazuju da je riječ o višekatnoj građevini koja na svakome katu ima po jednu veliku prostoriju s nišama usječenim u zid. Izvana je to visoka, gotovo potpuno zatvorena građevina, pravilnog geometrijskog oblika. Prozori su malobrojni i uski, radi sigurnosti i lakše obrane. Površina zida je razvedena jedino plitkim lezenama, koje naglašuju masivnost i zatvorenost građevine.